ايها الساريك درب الصالحين. يا اخ الاسلام يا من بقات لنا الكاميرا التصويرة بالآلة من نعطي الحكم عاد نجيب التعليم ديالو ماشي حرام باش نكونو واضحين ماشي حرام ليس بحرام على عكس من يحرم ذلك ومن يحرمه كثير علاش
كثيرا شي كثير في الحقيقة كثير يعني من اهل الحفاظ للحديث دون الفقه واقول بكل تواضع اللي كيحرم التصويرة ديال والعلم بدليله تكلما على العلة وقلنا جوج علة المضاهاة وعلة الوثنية ارانا بعدا علة المضاهاة هي اللولة لأن هي المشكلة الكبيرة عاد
علة المضاهاة مكيناش نهائيا فالتصويرة المصورة بالآلة الآلة الثابتة او المتحركة يعني الكاميرا ديال الفيديو ولا الكاميرا الورقة ماكايناش علاش ماكايناش؟ لأن علميا وهادا هو تحقيق المناط الخبرة بالواقع اللي بغا يحكم فالفقه خصو تكون عندو خبرة
في النازلة ديالو في الواقع ديالها هادي خصو الانسان الفقيه يسول الناس المختصين فهادشي ويخدم عقلو مكاينش مضاهاة لان قلت العلميين الذي يقع في الكاميرا بجميع الأشكال ديالها اللي كيوقع ماشي تصوير عكس الصورة كيعكس الصورة ماشي كيفور ماكاينش الإبداع
ديالو هو الذاتي منحتش ماحفر مرسم بيدو يعني القدرات ديالو الداتية تما صفر منعادمة كاين خدمة ديال الالة وشنو دارت الخدمة دلمري والكاميرا لعلمي كون مري راه مري مرآة بطريقة خرا
الصورة ها هي كتقلبها وتعكسها من الداخل وتبعها في الورقة لا اقل ولا اكثر ثم بعد ذلك مني كتخرج التصويرة ملي نجيب لك التصويرة ديالك واش نقول لك شوف هادي كتشبه لك
لا كيقولك هادي هي نتا فمها واحد التنين واش كنقولو اودي هادي ابداع فلان لا كنقولو هذا خلق الله هاديك الصورة خليقة د ربي انت اللي خلقتها هادوك العينين وداك النيف وداك الوجه واش انت خلقتها؟ ابدا هاديك مية فالمية سورة من خلق الله وبالعقل وبالمنطق هنا
التعليم اللي حرم التصويرة بهاد الشكل خاصو يحرم الشوفة فالمري ولا غادي يكون متناقض مع راساتو التصويرة بالكاميرا الكاميرا شنو كادير؟ بحالا وقفت قدام المري شفت وجهك فالمري مشيت جات الآلة ولسقطت التصويرة
صافي النظر الى المرأة حرام ابدا المؤمن مرآة اخيه في الحديث والنبي صلى الله عليه وسلم كان يشوف في المرآة عليه الصلاة والسلام وتولي واحل يا حرمت هاديك ما تشربش فالما لأن الطل فالما تشوف وجهك
الحكم يدور مع العلة وجودا وعدما. فاذا وجدت العلة وجد الحكم واذا انعدمت العلة انعدم الحكم. فاذا الا منتفية ما كايناش هنا العلة دالموضة هادي ولكن المشكل منين جا؟ المشكل من الناس اللي ترجموا عمليات عكس السورة قالوا اللي كيصور سماوه
هذا غلط ليس بمصور ولكنه عاكس مع الأسف السمية عوجت الفهامة ديال بزاف ديال الناس عاكس لأن المصور هو الله عز وجل اثم من اسماء الله الحسنى. لا يجوز ان يتصف به احد من خلقه. المصور هو الله الواحد القهار. اما الانسان انما يعكس الصورة كما تعكسها المرآة
ولذلك هنا دخل فيه الفيديو ودخل فيه كلشي ويلا مشينا يربكنا هادشي تعرف الخطر اللي وقع ماتمشيش دوز الراديو عند الطبيب لأنه نفس الأمر من الناحية العلمية تصوير فوتوغرافي دقيق ماديرش السكانير حرام التلفزيون حرام كدا ورا كيحرموه فعلا بهاد المنطق ديال انه صورة وهادا مشكل مافهموش فقط
الصورة الآلية مفهموهاش هذا لي وقع يكون فهموها ميحرموهاش وبعض الأحيان كتلقاهم مشايخ علماء كبار ولكن يعني معندهمش خبرة بهادشي جديد لا اقل ولا اكثر وتبعوهم عدد ديال الشباب غير سمعوها
حرام ديرو حشومة حرام بدون علم ولا تثبت ولا اذن العلة ديال المضاهاة منتفية تلتمية فالمية بقات علة الشركية علة الشركية محتملة ولذلك ضابطها باش تزول متعلقشاي الصورة مكاين باس دير تصاور ديرهوم فدفتر ديرهوم حداك ديرهوم فلمكتب ديالك متعلقهاش فواحد المستوى عالي عليك
اقول قولي هذا والسلام عليكم ورحمة الله وبركاته